Video: Uitsmyter rand drie gaste by kuierplek aanWaarskuwing: Die video volg onderaan die artikel en mag sensitiewe lesers ontstel! Kringtelevisiebeeldmateriaal is op YouTube geplaas wat wys hoe ŉ vermeende uitsmyter drie gaste glo by die Stones-kuierplek in Fourways aanrand, en daarna daaroor spog. Die video maak groot opslae op sosiale netwerke, berig EWN. Die video is aanvanklik op die vermeende aanvaller se Facebook-bladsy geplaas, waarna die video deur liveleak.com opgeraap is, met die vermeende aanvaller se inligting. Shane Myburgh het die video op sy Facebook-blad gelaai en beweer hy was die persoon wat die gaste bygekom het, omdat hulle glo dwelms op die perseel gebruik het. Myburgh het intussen sy Facebook-blad uitgewis. Die video is met ŉ selfoon van die kringtelevisiebeeldmateriaal geneem. Dit wys hoe drie jong mans iets in die badkamer rook. Dan kom ŉ man, wat vermoedelik Myburgh is, uit ŉ toilet uit en rand die jong mans aan. ŉ Mens hoor twee mans in die agtergrond praat, een van hulle vermoedelik Myburgh, wat sê hy het hulle geslaan omdat hulle glo dagga gerook het. Voor Myburgh se Myburgh se Facebook-blad uitgewis is, het hy daarop geskryf hy werk by Stones in Fourways, en hy het sy optrede verdedig. http://youtu.be/62KcrtjOxjc